
ประกาศองค์การบริหารส่วนตำบลบางบุตร
เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน
กรณีเกิดการทุจริตและประพฤติมิชอบของเจ้าหน้าที่ขององค์การบริหารส่วนตำบลบางบุตร

		ตามยุทธศาสตร์ชาติ ว่าด้วยการป้องกันและปราบปรามการทุจริต และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการ และ       ความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับ  จึงได้กำหนดหลักเกณฑ์ มาตรการ และแนวทางการปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบของเจ้าหน้าที่ขององค์การบริหารส่วนตำบลบางบุตร ดังนี้
		เพื่อเป็นมาตรฐานแนวทางปฏิบัตินากรดำเนินการด้านการป้องกันและปราบปรามการทุจริตขององค์การบริหารส่วนตำบลบางบุตร จึงกำหนดหลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบของเจ้าหน้าที่ขององค์การบริหารส่วนตำบลบางบุตร
		ข้อ 1 ประกาศนี้เรียกว่า “ประกาศองค์การบริหารส่วนตำบลบางบุตร เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียน กรณีเกิดการทุจริตและประพฤติมิชอบของเจ้าหน้าที่ขององค์การบริหารส่วนตำบลบางบุตร”
		ข้อ 2 บทนิยามในประกาศนนี้
	“เจ้าหน้าที่” หมายความว่า พนักงานส่วนตำบล และพนักงานจ้างของการบริหารส่วนตำบลบางบุตร
		“ทุจริต” หมายความว่า การแสวงหาประโยชน์ที่มิควรได้โดยชอบด้วยกฎหมาย สำหรับตนเองหรือผู้อื่น
		“ประพฤติมิชอบ” หมายความว่า การที่เจ้าหน้าที่ปฏิบัติ หรือละเว้นการปฏิบัติการใดในตำแหน่งหรือหน้าที่ หรือใช้อำนาจในตำแหน่งหรือหน้าที่อันที่เป็นการฝ่าฝืนกฎหมาย ระเบียบ ข้อบังคับ คำสั่งอย่างใดอย่างหนึ่ง ซึ่งมุ่งหมายจะควบคุมดูแลการรับ การรักษา หรือการใช้เงิน หรือทรัพย์สินของส่วนราชการ ไม่ว่าการปฏิบัติหรือละเว้นการปฏิบัตินั้นเป็นการทุจริตด้วยหรือไม่ก็ตาม และให้หมายความรวมถึงการประมาณเลินเล่อในหน้าที่ดังกล่าวด้วย
		“ข้อร้องเรียน” หมายถึง ข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบของเจ้าหน้าที่ของรัฐในสังกัด และข้อกล่าวหาเจ้าหน้าที่ของรัฐที่ไม่ได้ปฏิบัติหน้าที่ราชการด้วยความรับผิดชอบต่อประชาชน ไม่มีคุณธรรม จริยธรรม ไม่คำนึงถึงประโยชน์ส่วนรวมเป็นที่ตั้ง และไม่มีธรรมาภิบาลตามที่มีกฎหมาย ระเบียบ แบบแผนของทางราชการที่เกี่ยวข้องได้กำหนดไว้
	ข้อ 3 หลักเกณฑ์และรายละเอียดในการร้องเรียน
		3.1 หลักเกณฑ์การร้องเรียน
			3.1.1 เรื่องที่จะนำมาร้องเรียนต้องเป็นเรื่องที่ผู้ร้องเรียนที่ผู้ร้องได้รับความเดือดร้อน หรือเสียหาย อันเนื่องมาจากเจ้าหน้าที่ขององค์การบริหารส่วนตำบลบางบุตร ในเรื่องดังต่อไปนี้
				1. กระทำการทุจริตต่อหน้าที่ราชการ
				2. กระทำการทุจริตผิดต่อตำแหน่งหน้าที่ราชการ
				3. ละเลยหน้าที่ตามที่กฎหมายกำหนดให้ต้องปฏิบัติ
				4. ปฏิบัติหน้าที่ล่าช้าเกินสมควร
			3.1.2 เรื่องที่ร้องเรียนต้องเป็นเรื่องจริงที่มีข้อมูล มิใช่ลักษณะกระแสข่าวที่สร้างความเสียหายแก่บุคคลที่ขาดหลักฐานแวดล้อมที่ปรากฏชัดเจ้ง ตลอดจนขาดพยานบุคคลแน่นอน
		3.2 ข้อร้องเรียนให้ใช้ถ้อยคำสุภาพและต้องระบุข้อมูลต่อไปนี้
			3.2.1 ชื่อและที่อยู่ของผู้ร้องเรียน
			3.2.2 ชื่อหน่วยงานหรือเจ้าหน้าที่ที่เกี่ยวข้องที่เป็นเหตุแห่งการร้องเรียน 
			3.2.3 การกระทำทั้งหลายที่เป็นเหตุแห่งการร้องเรียน พร้อมทั้งข้อเท็จจริง หรืออย่างชัดเจนตามสมควรเกี่ยวกับกระทำดังกล่าว (หรือแจ้งช่องทางเบาะแสการทุจริตของเจ้าหน้าที่อย่างชัดเจน เพื่อดำเนินการสืบสวน สอบสวน )
			3.2.4 คำขอของผู้ร้องเรียน
			3.2.5 ลายมือชื่อของผู้ร้องเรียน
			3.2.6 ระบุวันเดือน ปี
			3.2.7 ระบุพยานเอกสาร พยานวัตถุ พยานบุคคล (ถ้ามี)
		3.3 กรณีการร้องเรียนที่มีลักษณธเป็นบัตรสนเท่ห์ จะรับพิจารณาเฉพาะรายที่ระบุหลักฐานกรณีแวดล้อมปราฏชัดแจ้ง ตลอดจนชี้พยานบุคคลแน่นอนเท่านั้น
		3.4 เรื่องร้องเรียนที่อาจไม่รับพิจารณา
			3.4.1 ข้อร้องเรียนที่มิได้ทำเป็นหนังสือ
			3.4.2 ข้อร้องเรียนที่ไม่ระบุพยานหรือหลักฐานที่เพียงพอ
			3.4.3 ข้อร้องเรียนท่ไม่มีรายการตามมข้อ 3.2
		3.5 ช่องทางการร้องเรียน ผู้ร้องเรียนสามารถส่งข้อร้องเรียนผ่านทาง ดังนี้
			3.5.1 ส่งข้อร้องเรียนหรือร้องเรียนด้วยตนเองโดยตรงที่ ที่ทำการองค์การบริหารส่วนตำบลบางบุตร 33/3 หมู่ 3 ตำบลบางบุตร อำเภอบ้านค่าย จังหวัดระยอง 21120
			3.5.2 ร้องเรียนผ่านเว็บไซต์ องค์การบริหารส่วนตำบลบางบุตร  www.bangbuth.go.th (เรื่องร้องเรียน/ร้องทุกข์)
			3.5.3 ร้องเรียนผ่านศูนย์ดำรงธรรมจังหวัด/อำเภอ กระทรวงมหาดไทย
			3.5.4 ร้องเรียนทางตู้ไปรษณีย์
					- หนังสือร้องเรียนเอง (ลงชื่อผู้ร้องเรียน)
					- บัตรสนเทห์ (ไม่ต้องลงชื่อผู้ร้องเรียน)
	ข้อ 4 กระบวนการพิจารณาดำเนินการ
		4.1 ให้ศูนย์รับเรื่องร้องเรียน/ร้องเรียนทุกข์เป็นหน่วยงานหลักในการรับเรื่องร้องเรียน
		4.2 เมื่อได้รับเรื่องร้องเรียนให้เจ้าหน้าที่ศูนย์รับเรื่องร้องเรียน/ร้องทุกข์รวบรวมข้อมูลการร้องเรียนเสนอผู้บังคับบัญชาตามลำดับ ในกรณีเป็นลักษณะบัตรสนเท่ห์ให้พิจารณาเฉพาะรายที่ลักษณะตามที่กำหนดในประกาศนี้
		4.3 กรณีนายกองค์การบริหารส่วนตำบลบบางบุตร เห็นสมควรให้แต่งตั้งคณะกรรมการสอบสวนข้อเท็จจริงหรือมอบหมายให้ผู้ใดตรวจสอบขข้อเท็จจริง ให้ศูนย์รับเรื่องร้องเรียน/ร้องทุกข์ดำเนินการตามคำสั่งนั้น

		4.4 ให้คณะกรรมการสอบสวนข้อเท็จจริงที่ได้รับแต่งตั้ง มีหน้าที่รวบรวมข้อเท็จจริงที่เกี่ยวข้อง และพิจารณาไต่สวนหาข้อเท็จจริงว่าเรื่องร้องเรียนมีข้อมูลความจริงหรือไม่ เพียงใด โดยให้ดำเนินการให้แล้วเสร็จโดยเร็ว พร้อมทั้งทำความเห็นเสนอนายกองค์การบริหารส่วนตำบลบางบุตร ว่ามีการกระทำทุจริตและประพฤติมิชอบเกิดขึ้นหรือไม่ และเป็นการกระทำผิดวินัยหรือไม่ หากเป็นกรณีไม่มีมูลที่ควรกล่าวหาให้เสนอความเห็นต่อนายกองค์การบริหารส่วนตำบลบางบุตร และยุติเรื่อง
		4.5 ในการพิจารณาไต่สวนข้อเท็จจริงให้ดำเนินการอย่างลับ และต้องเปิดโอกาสให้เจ้าหน้าที่ผู้ถูกกล่าวหาพิสูจน์ข้อเท็จจริงอย่างเป็นธรรม
		4.6 ให้คณะกรรมการสอบสวนข้อเท็จจริงรายงานผลการสอบสวนต่อนายกองค์การบริหารส่วนตำบลบางบุตร ภายในสามสิบวันนับแต่วันที่ได้รับแต่งตั้ง หากมีเหตุผลความจำเป็นที่มิอาจหลีกเลี่ยงได้ คณะกรรมการสอบสวนข้อเท็จจริงอาจขอขยายระยะเวลาดำเนินการต่อนายกองค์การบริหารส่วนตำบลบางบุตร โยเสนอขอขยายระยะเวลาได้ไม่เกินสองครั้ง ครั้งละไม่เกินสิบห้าวัน
		4.7 เมื่อมีการดำเนินการในเบื้องต้นเป็นประการใด ให้ศูนย์รับเรื่องร้องเรียน/ร้องทุกข์ แจ้งให้ผู้ร้องเรียนทราบภายในเวลาสิบห้าวัน เว้นแต่กรณีที่ผู้ร้องเรียนไม่ให้ข้อมูลที่สามมารถติดต่อกลับไปยังผู้ร้องเรียนได้
		4.8 ในกรณีที่ข้อร้องเรียนเป็นเรื่องที่อยู่นอกเหนืออำนาจการพิจารณาขององค์การบริหารส่วนตำบลบางบุตรให้ดำเนินการ ดังนี้
			4.8.1 ส่งต่อเรื่องร้องเรียนไปยังหน่วยงานที่เกี่ยวข้องโดยตรง ในกรณีที่ข้อร้องเรียนระบุชื่อหน่วยงานนั้น ๆ ถือเป็นการสิ้นสุดกระบวนการตอบสนองต่อข้อร้องเรียน
			4.8.2 ส่งเรื่องร้องเรียนไปยังผู้ร้องเรียน กรณีที่ผู้ร้องเรียน กรณีที่ผู้ร้องเรียนไม่ได้ระบุถึงหน่วยงานที่เกี่ยวกับข้องดโยตรง พร้อมชี้แจงเหตุผล และแจ้งให้ผู้ร้องเรียนทราบถือเป็นการถือสิ้นสุดกระบวนการตอบสสนองต่อข้อร้องเรียน	

(นายจตุรงค์ วงศ์สุวรรณ)
นายกองค์การบริหารส่วนตำบลบางบุตร











ขั้นตอนและกระบวนการจัดการรับเรื่องร้องเรียน ร้องทุกข์มาด้วยตนเอง
ติดต่อขอรับแบบคำร้อง พร้อมเขียน
คำร้องตามแบบที่  อบต. บางบุตร กำหนด
โทรศัพท์ 0 3802 5533

หนังสือ หรือจดหมายร้องเรียน
ส่งหนังสือ หรือจดหมายร้องเรียน ร้องทุกข์
ได้ที่ สำนักงานองค์การบริหารส่วนตำบลบางบุตร 
33/3 ม.3 ต.บางบุตร อ.บ้านค่าย จ.ระยอง 21120


เว็บไซต์องค์การบริหารส่วนตำบลบางบุตร
www.bangbuth.go.th




เจ้าหน้าที่รับร้อง ลงทะเบียนรับ


เจ้าหน้าที่ บันทึกเสนอผู้บังคับบัญชาตามลำดับ (ภายใน 3 วัน)


แจ้งเจ้าหน้าที่หรือส่วนราชการในสังกัดที่เกี่ยวข้องทำการตรวจสอบ หรือรวบรวมข้อเท็จจริง (ภายใน 7 วัน)


เสนอผู้บริหารลงนามหนังสือ แจ้งผลให้ร้องเรียน ร้องทุกข์ทราบ (ภายใน 2 วัน)
  

จัดส่งหนังสือแจ้งผลให้ผู้ยื่นคำร้องเรียน ร้องทุกข์ หรือแนะนำ / แก้ไข (ภายใน 2 วัน)


เรื่องยุติ / สิ้นสุดการดำเนินการ
(รวมระยะดำเนินการไม่เกิน 15 วันนับตั้งแต่วันที่ได้รับเรื่อง)

คำขอร้องเรียน
เรื่อง“การทุจริตและประพฤติมิชอบของเจ้าหน้าที่ ขององค์การบริหารส่วนตำบลบางบุตร”


ชื่อ - สกุล ผู้ร้องเรียน ..................................................................... เบอร์โทรศัพท์ ........................................................
ที่อยู่ .................................................................................................................................................................................                                                                                                             
ชื่อ - สกุล ผู้ถูกร้อง ..................................................................... สังกัด .........................................................................
ตำแหน่ง/ระดับ หรือข้อมูลที่สามารถบ่งชี้และสืบทราบตัวกล่าวหาได้ ............................................................................

รายละเอียดเรื่องร้องเรียน................................................................................................................................................

.........................................................................................................................................................................................
.........................................................................................................................................................................................
.........................................................................................................................................................................................

	                                    			  ลงชื่อ ………………………….. ผู้ร้องเรียน
								   ( ...………………………….. )

                                                                         วันที่ ........... เดือน ............................... พ.ศ. ..............

คำแนะนำการทำการทำหนังสือร้องเรียนการทุจริตและประพฤติมิชอบ
1. ข้อร้องเรียนให้ใช้ถ้อยคำสุภาพ และมีรายละเอียดการร้องเรียน ดังนี้
	1.1 ชื่อ - สกุล ที่อยู่ และหมายเลขโทรศัพท์ของผู้ร้องเรียน
	1.2 ชื่อ - สกุล ตำแหน่ง สังกัดของผู้ถูกร้องเรียน หรือข้อมูลที่สามารถบ่งชี้และสืบทราบตัวผู้ถูกร้องเรียนได้
	1.3 บรรยายการกระทำที่เป็นเหตุแห่งการร้องเรียน โดยระบุข้อมูล ดังนี้
		1) การกระทำที่เป็นเหตุแห่งการร้องเรียน
		2) มีขั้นตอนหรือรายละเอียดการกระทำเหตุนั้นอย่างไร
		3) ระบุพยานเอกสาร พยานวัตถุ พยานบุคคล (ถ้ามี)
2. ลงลายมือชื่อ และเขียนชื่อ – สกุล ด้วยตัวบรรจง พร้อมที่อยู่ของผู้ร้องเรียนให้ชัดเจน เพื่อให้สำนักงานสามารถติดต่อกับผู้ร้องเรียนได้	

